અમદાવાદ : રાજ્યની 6 મહાનગરપાલિકામાંથી હોદ્દેદારોની જાહેરાત થઇ હતી. જેમાં અમદાવાદનાં મેયર તરીકે ગૌતમ શાહ, રાજકોટનાં મેયર તરીકે જૈમીન ઉપાધ્યાય, જામનગરમાં પ્રતિમા કનખરા, ભાવનગરમાં નીમુ બાંભણીયા, વડોદરામાં ભરત ડાંગર અને સુરતમાં અસ્મિતા સિરોયાનાં નામની જાહેરાત કરવામાં આવી હતી. અત્રે ઉલ્લેખનીય છે કે જિલ્લા પંચાયતો અને ગ્રામપંચાયતોમાં ભાજપનો રકાસ થવા પાછળ ક્યાંકને ક્યાંક પાટિદાર ફેક્ટરને પણ જવાબદાર ગણવામાં આવે છે. જેનાં કારણે આ વખતે હોદ્દેદારો નિમવામાં પણ ભાજપે કડપ રાખવાની સાથે સાથે પાટિદારો પ્રત્યે કુણુ વલણ રાખ્યું હોવાનું પણ મનાય છે.